**Comunicat de presă**

**Măsurile care trebuie întreprinse în perioada în care se manifestă temperaturi extreme**

**Inspectoratul Teritorial de Muncă Brăila aduce la cunoștința tuturor angajatorilor economici, conform OUG nr.99/2000, obligativitatea aplicării măsurilor pentru asigurarea protecției persoanelor încadrate în muncă, pentru perioadele în care se înregistrează temperaturi extreme.**

**În sensul ”Ordonanței de Urgență nr.99/2000 privind măsurile ce pot fi aplicate în perioadele cu temperaturi extreme pentru protecția persoanelor încadrate în muncă″, *reamintim că*, prin temperaturi extreme ridicate, se înțeleg temperaturi exterioare ale aerului, care depășesc +37°C sau, corelate cu condiții de umiditate mare, pot fi echivalate cu acest nivel.**

 **În acest sens, atunci când *se înregistrează temperature extreme, pe o perioada de cel puțin 2 zile consecutiv*, angajatorii trebuie să ia următoarele *măsuri* minimale:**

***A. Pentru ameliorarea condițiilor de muncă:***

**a) reducerea intensității și ritmului activităților fizice;**

**b) asigurarea ventilației la locurile de muncă;**

**c) alternarea efortului dinamic cu cel static;**

**d) alternarea perioadelor de lucru cu perioadele de repaus în locuri umbrite, cu curenți de aer.**

***B. Pentru menținerea stării de sănătate a angajaților:***

**a) asigurarea apei minerale, câte 2-4 litri/persoană/schimb;**

**b) asigurarea echipamentului individual de protecție;**

**c) asigurarea de dușuri.**

**Angajatorii care nu pot asigura condițiile prezentate mai sus vor lua, de comun acord cu reprezentanții sindicatelor sau cu reprezentanții aleși ai salariaților, după caz, urmatoarele masuri:**

**a) reducerea duratei zilei de lucru;**

**b) eșalonarea pe doua perioade a zilei de lucru: pâna la ora 11,00 și după ora 17,00;**

**c) întreruperea colectiva a lucrului cu asigurarea continuității activității în locurile în care aceasta nu poate fi întreruptă, potrivit prevederilor legale.**

***Pentru prevenirea unor îmbolnăviri determinate de muncă în condiţii de temperaturi extreme se vor lua următoarele măsuri:***

 **a) asigurarea de către angajator a examenului medical la angajare şi a controlului medical periodic, urmărind depistarea precoce a contraindicatiilor pentru munca la temperaturi crescute sau scăzute;**

 **b) asigurarea primului ajutor şi a transportului la cea mai apropiată unitate sanitară a persoanelor afectate;**

 **c) trecerea, după posibilităţi, în alte locuri de munca sau reducerea programului de munca pentru persoanele cu afecţiuni, care au contraindicații privind munca la temperaturi extreme.**

**LIVIU ARHIRE**

**INSPECTOR SEF**